అనితా దేవి (రాజకీయ నాయకురాలు)

అనితా దేవి (జననం 1971 జూలై 5) బీహార్ రాష్ట్రానికి చెందిన రాజకీయ నాయకురాలు. ఆమె నోఖా శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై నితీష్ కుమార్ మంత్రివర్గంలో 2022 ఆగష్టు 16 నుండి 2024 జనవరి 28వరకు వెనుకబడిన తరగతులు,  అత్యంత వెనుకబడిన తరగతుల సంక్షేమ మంత్రిగా పని చేసింది.
రాజకీయ జీవితం
అనితా దేవి రాష్ట్రీయ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2015 బీహార్ శాసనసభ ఎన్నికలలో నోఖా నియోజకవర్గం నుండి ఆర్జేడీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి రామేశ్వర్ ప్రసాద్‭పై 22998 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. 

అనితా దేవి 2020 బీహార్ శాసనసభ ఎన్నికలలో నోఖా నియోజకవర్గం నుండి ఆర్జేడీ అభ్యర్థిగా పోటీ చేసి తన సమీప ప్రత్యర్థి జేడీ (యూ) అభ్యర్థి నాగేంద్ర చంద్రవంశీపై 17672 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికై, 2022 ఆగష్టు 16 నుండి 2024 జనవరి 28 వరకు నితీష్ కుమార్ మంత్రివర్గంలో వెనుకబడిన తరగతులు, అత్యంత వెనుకబడిన తరగతుల సంక్షేమ మంత్రిగా పని చేసింది. 

అనితా దేవి 2025 బీహార్ శాసనసభ ఎన్నికలలో నోఖా శాసనసభ నియోజకవర్గం నుండి ఆర్‌జేడీ అభ్యర్థిగా పోటీ చేసి తన సమీప ప్రత్యర్థి జేడీ (యు) అభ్యర్థి నాగేంద్ర చంద్రవంశీ చేతిలో 24,054 ఓట్ల తేడాతో ఓడిపోయింది.

 మూలాలు 

వర్గం:బీహార్ వ్యక్తులు
వర్గం:బీహార్ రాజకీయ నాయకులు
వర్గం:బీహార్ మహిళా రాజకీయ నాయకులు
వర్గం:2015 బీహార్ శాసనసభ్యులు
వర్గం:2020 బీహార్ శాసనసభ్యులు
వర్గం:2015 బీహార్ శాసనసభకు ఎన్నికైన మహిళలు
వర్గం:2020 బీహార్ శాసనసభకు ఎన్నికైన మహిళలు
వర్గం:రాష్ట్రీయ జనతా దళ్ పార్టీ రాజకీయ నాయకులు
వర్గం:బీహార్ శాసనసభకు ఎన్నికైన మహిళలు
వర్గం:మహిళా శాసన సభ్యులు